hotchpotch/miracl-hf-unified huggingface dataset:
राजगढ़, अलवर
राजगढ़ भारतीय राज्य राजस्थान के अलवर जिले का एक नगरपालिका क्षेत्र एवं नगर है।
राजगढ़ की मासत से ऊँचाई 479 मीटर (1571 फुट) है।राजगढ में एक किला जो बहुत पुराना है।
२००१ की जनगणना के अनुसार राजगढ़ की कुल जसंख्या 25,006 थी। इसमें 53% पुरुष और 47% महिलायें थी। राजगढ़ की औसत साक्षरता 65% है जो राष्ट्रीय औसत 59.5% से अधिक है।
यह एक भूतिया किले के रुप में भी जाना जाता है
किशनगढ़, अलवर
किशनगढ़ भारतीय राज्य राजस्थान के अलवर जिले का एक नगरपालिका क्षेत्र एवं नगर है।किशनगढ़ बास भरतपुर रियासत के अधीन रहा है किशनगढ़ के किले का निर्माण महाराजा सूरजमल ने करवाया था।
किशनगढ़ पर स्थित है और इसकी मासत से ऊँचाई 433 मीटर (1420 फीट) है। २००१ की जनगणना के अनुसार किशनगढ़ की कुल जसंख्या 9,472 थी। इसमें 53% पुरुष और 47% महिलायें थी। किशनगढ़ की औसत साक्षरता 71% है जो राष्ट्रीय औसत 59.5% से अधिक है।
जहाज़पुर
जहाज़पुर (Jahazpur) भारत के राजस्थान राज्य के भीलवाड़ा ज़िले में स्थित एक नगर है।
जहाजपुर भीलवाड़ा जिले में (ध्रुवीय निर्देशांक: 25°37'7"N 75°16'32"E) स्थित बूंदी और शाहपुरा, तथा टोंक जिले के कस्बे देवली के निकट राजस्थान का एक प्राचीन क़स्बा है, जो उदयपुर से 96 मील (लगभग 153.6 कि.मी.) की दूरी पर उत्तर-पूर्व में स्थित है। किंवदंती के अनुसार जहाजपुर के दुर्ग का निर्माण मूलत: महान मौर्य सम्राट अशोक के पौत्र सम्प्रति ने किया था जो जैन धर्म का अनुयायी था। यह दुर्ग हाडोती बूंदी और मेवाड़ के भूभाग की एक गिरिद्वार की तरह रक्षा करता था। दसवीं शती में राणा कुंभा ने जहाजपुर के क़िले का पुन:निर्माण करवाया था। जहाजपुर में अनेक प्राचीन जैन मंदिरों के खंडहर मिले हैं। यह एक नगरपालिका और विधानसभा निर्वाचन क्षेत्र भी है।यह इलाक़ा खनिज संपदा से परिपूर्ण है।
भीलवाडा का प्रसिद्ध ऐतिहासिक स्थल, जिसका इतिहास बड़ा रंगबिरंगा रहा हैं। कर्नल जेम्स टॉड 1820 में उदयपुर जाते समय यहाँ आये थे। यहाँ का बड़ा देवरा (पुराने मंदिरों का समूह), पुराना किला और गैबीपीर के नाम से प्रसिद्ध मस्जिद दर्शनीय हैं।यहा पर जैन धर्म का मंदिर भी है जो स्वस्तिधाम के नाम से जाना जाता हे इस मंदिर श्री मुनि सुवर्तनाथ की प्राकट्य प्रतिमा है जो बहुत अदभुद हे यह प्रतिमा चमत्कारी है यह मंदिर शाहपुरा रोड पर स्थित है|जहाजपुर से 12 किलोमीटर दूर श्री घटारानी माता जी का मंदिर है जो अतिसुन्दर व् दर्शनीय है तथा इस मंदिर से 2 किलोमीटर दूर पंचानपुर चारभुजा का प्राकट्य स्थान मंदिर है|जहाजपुर क्षेत्र में एक नागदी बांध है जो अतिसूंदर व् आकर्षक है यहाँ एक नदी भी हे जिसे नागदी नदी के नाम से जाना जाता हैं इसे जहाजपुर की गंगा भी कहते है| जहाजपुर में देखने के लिए अनेको मंदिर व् धर्मस्तल है| जहाजपुर की भाषा व् जीवन शैली अदभुद है| जहाजपुर में कई मजबूत भील बस्तियां हुआ करती थीं।
पीटर गुस्ताफ लजन डीरिक्ले
पीटर गुस्ताफ लजन डीरिक्ले (Peter Gustav Legeune Dirichlet, जर्मन उच्चारण : [ləˈʒœn diʀiˈkleː] / लजन डीरिक्ले "या" [ləˈʒœn diʀiˈʃleː] / लजन डीरिश्ले ; १३ फ़रवरी १८०५ - ५ मई १८५१ ई०) जर्मनी के महान गणितज्ञ थे। डीरिक्ले ने बर्लिन तथा गोटिंजेन में शिक्षण कार्य किया तथा मुख्यतः गणितीय विश्लेषण एवं संख्या सिद्धान्त के क्षेत्र में कार्य किया।
डीरिक्ले का जन्म १३ फरवरी, १८०५ ई० को द्युरैन में हुआ। प्रारंभिक शिक्षा बॉन और कोलोन में प्राप्त करके ये गणित के अध्ययन के लिये पेरिस गए। वहाँ इन्होंने गाउस की "दिस्कुइजिस्योनेस अरितमेतिके" (Disquisitiones Arithmeticoe) का अध्ययन किया और उसके अनेक स्थलों को गणितज्ञों के लिए सहज बोधगम्य कर दिया। १८२४ ई० में इन्होंने सिद्ध किया कि n = 5 के लिये फेर्मा का अन्तिम प्रमेय सत्य है, अर्थात उन्होने सिद्ध किया कि a, b, c के किसी भी अशून्य पूर्णांक मानों के लिये, a + b = c संतुष्ट नहीं होगा। १८४९ ई० के लेख, इयूबर डी बेस्टिम्मुंग डैर मिट्टेलेरन बैर्थे इन डैर त्स्ह्रोनथेओरी में (Ueber die Bestimmung der mittleren Werthe in der Zahlentheorie), इन्होंने ऐसे व्यापक सिद्धांत दिए जिनपर धनात्मक एवं ऋणात्मक सारणिकों के द्विवर्णक वर्गात्मक रूप की औसत संख्या निर्भर है। अभाज्य संख्याओं की ओर भी इन्होंने ध्यान दिया और सीमान्त मान के प्रश्नों को हल करने के डीरिक्ले नियम का आविष्कार किया, परंतु वायरस्ट्रास की आलोचना के कारण इसका अब केवल ऐतिहासिक महत्व रह गया है। ५ मई, १८५९ ई० को इनका स्वर्गवास हो गया।
कार्तीय गुणन
कार्तीय गुणन (Cartesian product) एक गणितीय संक्रिया है जो निम्नलिखित प्रकार से परिभाषित है-
n समुच्चयों का कार्तीय गुणन n-बीमा (dimensions) की एक अर्रे द्वारा निरूपित किया जा सकता है जिसके सभी सदस्य n-अवयवी (n-tuple) होंगे।
'कार्तीय गुणन' शब्द 'रेने देकार्तीज' के नाम पर रखा गया है जिसका वैश्लेषिक ज्यामित में विशेष योगदान है।
यदि दो समुच्चय formula_1 तथा formula_2 दिये हों तो उनका कार्तीय गुणन यह होगा-
क्रमित युग्म
गणित में किन्ही दो गणितीय वस्तुओं के जोड़े को क्रमित युग्म या क्रमित युगल (ordered pair) कहते हैं यदि इस युग्म में क्रम का भी महत्व हो (अर्थात पहला कौन है और दूसरा कौन?)। यदि किसी क्रमित युग्म का पहला अवयव a तथा दूसरा अवयव b हो तो इस क्रमित युग्म को (a, b) के रूप में दर्शाते हैं।
समुच्चय तथा क्रमित युग्म में अन्तर है। समुच्चय केवल अपने अवयवों द्वारा पारिभाषित होता है (उनके क्रम का महत्व नहीं है) जबकि क्रमित युग्म में अवयवों के अलावा क्रम का भी महत्व है। उदाहरण के लिये समुच्चय {0, 1} तथा {1, 0} समान हैं लेकिन क्रमित युग्म (0, 1) एवं (1, 0) अलग-अलग हैं।
क्रमित युग्म का सामान्यीकरण किया जा सकता है और वस्तुओं के 'परिमित क्रमित समूह' की बात की जा सकती है।
समुच्चयों का कार्तीय गुणन, द्विचर संबंध (binary relations, कार्तीय निर्देशांक (Cartesian coordinates), भिन्न (fractions) तथा फलन आदि की परिभाषा क्रमित युग्म की सहायता से ही की जाती है।
नेपाल के मल्ल राजाओं की सूची
मल्ल वंश ने १२वीं से १८वीं शताब्दी तक नेपाल की नेपालमण्डल पर शासन किया। उस समय केवल इसी क्षेत्र को 'नेपाल मण्डल' कहते थे और इसके निवासियों को 'नेपामि' (नेपाल वा नेवार) कहते थे। १५वीं शताब्दी के अन्तिम समय में काठमाण्डू उपत्यका को तीन भागों में विभक्त कर दिया गया : भक्तपुर (भादगाँव वा ख्वप), काठमाण्डू (कान्तिपुर वा येँदेस) तथा पाटन (ललितपुर वा यल देस)।
१७६९ ई में गोरखा शासक पृथ्वी नारायण शाह के आक्रमण के फलस्वरूप मल्ल वंश का अन्त हो गया।  राजा भास्कर मल्ल के शासन-काल में सन् 1712 ई. में बरदी (मध्य प्रदेश) के राजा रावरत्न सिंह देव, बरदी के युवराज कुँवर हृदय शाह, अगोरी-बड़हर के राजा फ़तहबहादुर शाह, अगोरी-बड़हर के युवराज कुँवर शंकर शाह एवं देवगढ़ के ताल्लुक़ेदार महाराजकुमार बाबू गजराज सिंह अपने चिरंजीव पुत्रों कुँवर मलखन सिंह और कुँवर दलखम्भन सिंह के साथ भगवान पशुपतिनाथ का दर्शन-पूजन करने हेतु नेपाल आये। फाल्गुन कृष्ण महाशिवरात्रि, विक्रमाब्द 1768 ( शनिवार, 05 मार्च, 1712 ई.) को भगवान पशुपतिनाथ का दर्शन-पूजन करने के बाद राजा रावरत्न सिंह देव की मुलाकात कान्तिपुर के प्रधानमन्त्री से हुई। कान्तिपुर के प्रधानमन्त्री ने बरदी-नरेश एवं अगोरी-बड़हर-नरेश के स्वागत में रात्रिभोज का आयोजन किया। कान्तिपुर के राजा भास्कर मल्ल एवं युवराज महेन्द्रसिंह मल्ल ने मुक्त हृदय से आतिथ्य-सत्कार किया। इसी क्रम में राजा भास्कर मल्ल ने राजा रावरत्न सिंह देव से अपनी पौत्री राजकुमारी जगतलक्ष्मी कुँवरि का विवाह चन्देल परिवार में कराने को कहा। बरदी-नरेश ने महाराजकुमार बाबू गजराज सिंह के कनिष्ठ पुत्र कुँवर दलखम्भन सिंह का नाम प्रस्तावित किया। बरदी और अगोरी के दोनों राजा तथा पारिवारिक सदस्य आदि साथ में थे ही। यह तीर्थ-यात्रा वर-यात्रा में परिणित हो गयी और कान्तिपुर की जगतलक्ष्मी देवगढ़ की राजलक्ष्मी बनकर चन्देल-परिवार में पहुँचीं। यहीं से मल्लों और चन्देलों की पारिवारिक मैत्री प्रारम्भ हुई, जो अन्तिम मल्ल-नरेश ज्योतिप्रकाश मल्ल तक बनी रही।
इकाई पग-फलन
इकाई पग-फलन (unit step function) या हेविसाइड पग-फलन (Heaviside step function) एक असतत फलन है, जिसका मान स्वतंत्र चर के ऋणात्मक मान के लिये शून्य होता है तथा धनात्मक मान के लिये एक होता है। इसे प्रायः "H" या "u" या "θ" से निरूपित किया जाता है। "H"(0) का मान क्या हो, इसका अधिक महत्व नहीं है।
यह फलन नियंत्रण सिद्धान्त तथा संकेत प्रसंस्करण में बहुत प्रयुक्त होता है। इसके अलावा संरचना इंजीनियरी में भी विभिन्न प्रकार के लोड वितरणों के गणितीय निरूपण के लिये इसका उपयोग किया जाता है। किया जाता है। इसका नाम इंग्लैण्ड के बहुज्ञ ओलिवर हेविसाइड (Oliver Heaviside) के नाम पर रखा गया है।
हेविसाइड फलन, डिरैक डेल्टा फलन का समाकल है: "H"′ = "δ". इसी को कभीकभी निम्नलिखित प्रकार से भी लिखा जाता है-
इकाई पग-फलन को विविक्त चर "n" के फलन के रूप में भी लिख सकते हैं:
जहाँ "n" एक पूर्णांक है। ध्यान दें कि यहाँ "H"[0] के मान का महत्व है।
विविक्त-काल पग फलन का प्रथम अन्तर (first difference) विविक्त-काल इकाई इम्पल्स (discrete-time unit impulse)
यह फलन क्रोनेकर डेल्टा फलन का (Kronecker delta) का संचयी योग है:
जहाँ
विविक्त इकाई इम्पल्स फलन (discrete unit impulse function) है। पग फलन का सन्निकटन कई तरह के वैश्लेषिक निष्कोण वक्र (analytic smooth curves) द्वारा किया जा सकता है। उदाहरण के लिए, इसे लॉजिस्टिक फलन द्वारा निरुपित किया जा सकता है-
ध्यान दें कि इसमें k का मान अधिक होने पर के आसपास यह फलन अधिक तेजी से ऊपर उठेगा। साथ ही,
डिरैक डेल्टा फलन
डिरैक डेल्टा फलन (Dirac delta function) या डिरैक का डेल्टा फलन या δ फलन वास्तविक संख्या रेखा पर एक सामान्यीकृत फलन या वितरण है जो शून्य के अलावा सर्वत्र शून्य होता है तथा सम्पूर्ण वास्तविक रेखा पर इसका समाकल १ होता है। कभी-कभी डेल्टा फलन को मूलबिन्दु पर अन्नत ऊँची किन्तु अनन्त पतली स्पाइक के रूप में भी समझा जाता है जिसका कुल क्षेत्रफल १ है। इसे आवेग फलन (इम्पल्स फंक्शन) भी कहते हैं।
इसका उपयोग आदर्श द्रव्यमान के घनत्व या आदर्श आवेश के घनत्व को निरुपित करने के लिये किया जा सकता है। इसका प्रचलन सैद्धान्तिक भौतिकीविद पॉल डिरैक ने किया। संकेत प्रसंस्करण के क्षेत्र में इसे प्रायः 'इकाई आवेग फलन' (unit impulse function) कहते हैं।
मज़हर इमाम
मजहर इमाम (1928 - 2012), वर्ष 1928 में बिहार के दरभंगा जिले में पैदा हुए, जो उर्दू के कवि, शायर और आलोचक थे। वे मगध विश्वविद्यालय से उर्दू और बिहार विश्वविद्यालय से फारसी में एमए की डिग्री प्राप्त करने के बाद, 1951 में कलकत्ता दैनिक समाचार पत्र से जुड़े और उसके बाद 1958 में ऑल इंडिया रेडियो में शामिल होने से पहले एक स्कूल शिक्षक के रूप में काम किया। ऑल इंडिया रेडियो में वे तीन दशकों तक अपनी सेवाएं दी। वर्ष 1988 में वे दूरदर्शन, श्रीनगर (जम्मू और कश्मीर) के निदेशक के रूप में सेवानिवृत्त हुए। उन्होंने उर्दू शायरी के चार संस्करणों सहित तेरह पुस्तकें लिखी थी, जिसमें प्रमुख है ज़ख्म ई तमन्ना (1962), रिश्ता गूंगे सफ़र का (1974), पिछले मौसम का फूल (1988) और बंद होता बाज़ार आदि। 1994 में उन्हें उनकी पुस्तक, 'पिछले मौसम का फूल' के लिए साहित्य अकादमी पुरस्कार प्राप्त हुआ। वे उर्दू शायरी में आजाद ग़ज़ल विधा के सूत्रपात हेतु जाने जाते हैं।
निर्भय शर्मा
निर्भय शर्मा (जन्म: १९४६) भारतीय राज्य अरुणाचल प्रदेश के १५वें राज्यपाल हैं।
निर्भय शर्मा का जन्म १९४६ में उत्तर प्रदेश के लखनऊ जिले में हुआ। वो भारतीय सेना के लेफ़्टिनेंट जनरल भी रह चुके हैं।
जानकी बल्लभ पटनायक
जानकी बल्लभ पटनायक ( (३ जनवरी १९२७ - २१ अप्रैल २०१५) भारतीय राजनीतिज्ञ थे जो २००९ से असम के राज्यपाल थे। वो भारतीय राष्ट्रीय कांग्रेस नेता के रूप में १९८० से १९८९ और पुनः १९९५ से १९९९ तक ओडिशा के मुख्यमंत्री रह चुके हैं। वो नवीन पटनायक से पहले सबसे लम्बे समय तक ओडिशा के मुख्यमंत्री रहे थे।
उनका जन्म रामेश्वर, पुरी जिले में ३ जनवरी १९२७ को हुआ। उन्होंने खुर्द हाई स्कूल से अपनी विद्यालयी शिक्षा पूर्ण की और उत्कल विश्वविद्यालय से १९४७ में संस्कृत में स्नातक और १९४९ में राजनीति विज्ञान में काशी हिन्दू विश्वविद्यालय से स्नातकोत्तर की शिक्षा पूर्ण की।
उन्हें १९८० में राज्य सारकार में पर्यटन, नागरिक उड्डयन और श्रम मंत्री बनाया गया। १९८० से १९८१ और पुनः १९९५ से १९९९ तक वो ओडिशा के मुख्यमंत्री रहे थे।
वो कथित तौर पर अंजना मिश्रा बलात्कार मामले में शामिल थे।
ओडिशा के मुख्यमंत्रियों की सूची
ओडिशा के मुख्यमंत्री पूर्वी भारतीय राज्य की ओडिशा सरकार के मुखिया होते हैं। भारत के संविधान के अनुसार राज्यपाल, राज्य सरकार के विधिक प्रमुख होते हैं लेकिन वास्तविक अधिकार मुख्यमंत्री के पास होते हैं।
१९४६ से अब तक ओडिशा के १४ मुख्यमंत्री बन चुके हैं। नवीन पटनायक सबसे लम्बे समय तक राज्य के मुख्यमंत्री रहे हैं।
गिरिधर गमांग
गिरिधर गमांग (जन्म: ८ अप्रैल १९४३) भारतीय राष्ट्रीय कांग्रेस नेता और ओडिशा के पूर्व मुख्यमंत्री हैं।
हेमानन्द बिश्वाल
हेमानन्द बिश्वाल (जन्म १ दिसम्बर १९३९) भारतीय राष्ट्रीय कांग्रेस के नेता हैं। वो ७ दिसम्बर १९८९ से ५ मार्च १९९० और पुनः ६ दिसम्बर १९९९ से ५ मार्च २००० तक ओडिशा के मुख्यमंत्री रहे।
नीलमणि राउत्रे
नीलमणि राउत्रे  (ओडिया: ନୀଳମଣି ରାଉତରାୟ; २४ मई १९२० – ४ अक्टूबर २००४) भारतीय राजनीतिज्ञ थे जो १९७७ से १९८० तक ओडिशा के मुख्यमंत्री रहे। विश्वनाथ प्रताप सिंह केन्द्रिय मंत्रिमण्डल में वो स्वास्थ्य और परिवार कल्याण मंत्री और बाद में वन और पर्यावरण मंत्री रहे। ४ अक्टूबर २००४ को उनका निधन हो गया।
बिनायक आचार्य
बिनायक आचार्य (३० अगस्त १९१८ – ११ दिसम्बर १९८३) भारतीय राजनीतिज्ञ थे। वो २९ दिसम्बर १९७६ से ३० अप्रैल १९७७ तक ओडिशा के मुख्यमंत्री रहे।
विश्वनाथ दास
विश्वनाथ दास अथवा बिश्वनाथ दास (1889 – 1984) भारतीय राजनीतिज्ञ, स्वतंत्रता सेनानी थे। वो ब्रिटिश कालीन भारत के ओडिशा प्रान्त के 1937 से 1939 तक प्रीमियर (प्रधानमंत्री) रहे। बाद में वह भारत की संविधान सभा के सदस्य चुने गए और उड़ीसा का सातवें मुख्यमंत्री के रूप में नेतृत्व किया।
विश्वनाथ दास का जन्म 8 मार्च 1889 को ओडिशा में गजपति (गंजम) जिले के बेलगाँ गांव में हुआ था। उन्होंने रेवेंशा कॉलेज, कटक से स्नातक किया।
राजनैतिक कैरियर
बिस्वनाथ दास ने भारतीय स्वतंत्रता आंदोलन का समर्थन किया। वह 1921 से 1930 तक मद्रास प्रांत की विधान परिषद के सदस्य थे। उन्होंने कृष्णचंद्र गजपति नारायण देव और अन्य साथियों के साथ मिलकर उड़िया भाषी लोगों के लिए एक अलग राज्य के निर्माण में उनका महत्वपूर्ण योगदान था। 1 अप्रैल 1936 को ओडिशा के अलग होने के बाद वे 19 जुलाई 1937 को इसके प्रीमियर (प्रधान मंत्री) बने। वे 1946 में उड़ीसा से प्रतिनिधित्व करने वाली भारत की संविधान सभा के सदस्य बने। उन्होंने 16 अप्रैल 1962 से 30 अप्रैल 1967 तक उत्तर प्रदेश के राज्यपाल के रूप में कार्य किया।
1966 में, उन्हें सर्व समाज (लाला लाजपत राय द्वारा स्थापित लोक सेवक मंडल) का सेवक बनाया गया। 1971 में ओडिशा विधानसभा चुनाव के बाद, उत्कल कांग्रेस, स्वातंत्र पार्टी और झारखंड पार्टी ने एक संयुक्त मोर्चा बनाया और वह ओडिशा में संयुक्त मोर्चा सरकार के मुख्यमंत्री बने। वह 3 अप्रैल 1971 से 14 जून 1972 तक मुख्यमंत्री पद पर रहे। 2 जून 1984 को ओडिशा के प्रखर नेता विश्वनाथ दास जी की मृत्यु हो गई।
राजेंद्र नारायण सिंह देव
राजेन्द्र नारायण सिंह देव (३१ मार्च १९१२ – २३ फ़रवरी १९७५) के राजनीतिज्ञ थे।  वो १९५० से १९६२ तक गणतंत्र परिषद् राजनैतिक दल के अध्यक्ष थे। १९६२ में गणतंत्र परिषद् का विलय समाजवादी पार्टी में हो गया और वो समाजवादी पार्टी की ओडिशा शाखा के अध्यक्ष बने। १९६७ से १९७१ तक वो ओडिशा के मुख्यमंत्री रहे।
सदाशिव त्रिपाठी
सदाशिव त्रिपाठी (२१ अप्रैल १९१० – ९ सितम्बर १९८०) भारतीय राष्ट्रीय कांग्रेस के राजनीतिज्ञ थे। वो २१ फ़रवरी १९६५ से ८ मार्च १९६७ तक ओडिशा के मुख्यमंत्री रहे।
बीरेन मित्रा
बीरेन मित्रा (२६ नवम्बर १९१७ – २५ मई १९७८) भारतीय राष्ट्रीय कांग्रेस के राजनीतिज्ञ थे। वो २ अक्टूबर १९६३ से २१ फ़रवरी १९६५ तक उडिशा के मुख्यमंत्री रहे।
नवकृष्ण चौधरी
नवकृष्ण चौधरी (ନବକୃଷ୍ଣ ଚୌଧୁରୀ; २३ नवम्बर १९०१ – २४ जून १९८४) ओडिशा के मुख्यमंत्री थे।
हरेकृष्ण महताब
हरेकृष्ण महताब  (ओड़िया : ହରେକୃଷ୍ଣ ମହତାବ ; 21 नवम्बर 1899 – 2 जनवरी 1987) वह एक भारतीय स्वतंत्रता आंदोलन के प्रमुख सेनानी, संविधान सभा के सदस्य तथा भारतीय राष्ट्रीय कांग्रेस के उल्लेखनीय राजनेताओं में से एक थे। वो 1946 से 1950 तक ओडिशा के मुख्यमंत्री रहे। वह लोकप्रिय उपाधि उत्कल केसरी से जाने जाते थे।
महताब का जन्म ओडिशा के भद्रक जिले में अगारपडा गांव में हुआ था। उनके माता पिता का नाम कृष्ण चरण दास और तोहफा देबी था। भद्रक हाई स्कूल से अपनी मैट्रिक की परीक्षा पास करने के बाद, वह रावेनशॉ कॉलेज, कटक में दाखील हो गए। लेकिन स्वतंत्रता आंदोलन में शामिल होने के लिए १९२१ में उन्होंने पढ़ाई छोड़ दिए।ओडिशा इतिहास : डॉ. हरेकृष्ण महताब भारतीय स्वतंत्रता आंदोलन के एक प्रमुख सेनानी थे। उन्होंने अहमद नगर किला जेल में ‘ओडिशा इतिहास' पुस्तक लिखी, जहां उन्हें 1942-1945 के दौरान दो वर्ष से अधिक समय तक बन्दी रखा गया था। यह पुस्तक ओड़िया और अंग्रेजी और हिन्दी में उपलब्ध है। हिंदी में अनुवाद शंकरलाल पुरोहित द्वारा किया गया है।
वह उड़ीसा साहित्य अकादमी और संगीत नाटक अकादमी के अध्यक्ष थे।ओडिया लेखक ओड़िशा के लोग
बेलनी निर्देशांक प्रणाली
बेलनी निर्देशांक प्रणाली (cylindrical coordinate system) त्रिबीमीय निर्देशांक प्रणाली है जो किसी बिन्दु P की स्थिति को formula_1, के रूप में व्यक्त करती है जहाँ संकेतों के अर्थ पार्श्व चित्र से स्वयं स्पष्ट हैं।
फ्लेम एंटरटेनमेंट
"फ्लेम एंटरटेनमेंट" 'वैभव सिंह' द्वारा एक भारतीय कॉमिक और ग्राफ़िक नोवेल पब्लिशर है जो वर्ष 2016 से आरम्भ होगा।
अज़ीज़ क़ुरैशी
अज़ीज़ कुरैशी उत्तराखण्ड ,उत्तर प्रदेश एवं मिजोरम के पूर्व में राज्यपाल रहें हैं। उन्हें मध्य प्रदेश सरकार द्वारा 24 जनवरी 2020 को मध्य प्रदेश उर्दू अकादमी के अध्यक्ष के रूप में नियुक्त किया गया है।
उत्तर प्रदेश के राज्यपालों की सूची
यह सूची भारतीय उत्तर प्रदेश के राज्यपालों की सूची की है।
अपना दल
अपना दल उत्तर प्रदेश का एक राजनीतिक दल हैं, जिसकी स्थापना ४ नवम्बर १९९५ को डॉ॰ सोनेलाल पटेल ने इंजिनियर बलिहारी पटेल के साथ मिलकर किया था। डॉ. सोनेलाल पटेल पूर्व में बहुजन समाज पार्टी में थे। कांशी राम से मतभेद के चलते उन्होंने समाज के दबे कुचले कमजोरों और पिछड़ों को लेकर अपना दल की नींव रखी। अपना दल के गठन के पूर्व उन्होंने लखनऊ के बेगम हजरत महल पार्क में एक कुर्मी क्षत्रीय महारैली का आयोजन किया, जिसमें अपार जनता जुटी। इस रैली को बी.बी.सी. न्यूज ने सबसे बड़ी जातीय रैली कहा था। यही रैली अपना दल के गठन का आधार बनी। डॉ. सोनेलाल पटेल ने अपना दल को उठाने में पूरी ताकत लगा दी। उनके साथ अनेक लोगों का कारवाँ जुड़ता गया और दल को जनाधार मिलता गया। डॉ. पटेल ने कई विधानसभा एवं लोकसभा चुनाव पार्टी की ओर से लड़ा पर दुर्भाग्य से उन्हें जीत नहीं मिल सकी। फूलपुर लोकसभा उनकी पसंदीदा सीट थी, जिस पर 2009 के लोकसभा चुनाव में उन्हें तीसरा स्थान प्राप्त हुआ। लेकिन वो बौद्ध धर्म अपना चुके थे। जलनवश डॉ. सोनेलाल पटेल व उनके समर्थकों का भारतीय जनता पार्टी के (नकली पुलिस)कार्यकर्ताओं ने 23अगस्त 1999 इलाहाबाद पीडी टंडन पार्क मे हाथ पैर तोड़ दिया था। कुछ वर्ष बाद 17 अक्टूबर 2009 को निधन हो गया। अपने साथ कमजोरों, पिछड़ों, दलितों का सपना यही छोड़ अनंत में विलीन हो गये। अब अपना दल दो धड़ों में बँट चुका है एक पत्नी कृष्णा पटेल का और दूसरा बेटी अनुप्रिया पटेल का। दोनों दलों का दावा है कि वे डॉ. पटेल के सपनों को साकार करने का काम करेंगें। अनुप्रिया पटेल पहले रोहनिया से विधायक बनी उसके बाद बीजेपी से गढबंधन करके 2014 से लगातार दूसरी बार सांसद चुनी गई है।जिनका चुनाव चिन्ह कप प्लेट है।फिलहाल अनुप्रिया अभी भी बीजेपी के साथ है वही उनकी माता कृष्ण पटेल जी सपा के साथ गढ़बंधन करके 2022 का विधानसभा का चुनाव लड़ रही है और गढ़बंधन ने 7 सीटें कृष्णा गुट को दिया गया है जिसमें सबसे बहुप्रतीक्षित सीट चुनार भी शामिल है जहां से अपना दल कमेरावाद के कैंडिडेट डॉ आर एस पटेल जी हैं।
पाश (पंजाबी कवि)
अवतार सिंह संधू (9 सितम्बर 1950 - 23 मार्च 1988), जिन्हें सब पाश के नाम से जानते हैं पंजाबी कवि और क्रांतिकारी थे।
अवतार सिंह पाश उन चंद इंकलाबी शायरो में से है, जिन्होंने अपनी छोटी सी जिन्दगी में बहुत कम लिखी क्रान्तिकारी शायरी द्वारा पंजाब में ही नहीं सम्पूर्ण भारत में एक नई अलख जगाई। जो स्थान क्रान्तिकारियों में भगत सिंह का है वही स्थान कलमकारो में पाश का है। इन्होंने गरीब मजदूर किसान के अधिकारो के लिये लेखनी चलाई, इनका मानना था बिना लड़े कुछ नहीं मिलता उन्होंने लिखा "हम लड़िगें साथी" तथा "सबसे खतरनाक होता है अपने सपनों का मर जाना" जैसे लोकप्रिय गीत लिखे। आज भी क्रान्ति की धार उनके शब्दों द्वारा तेज की जाती है।।
वेणु बाप्पु
वेणु बाप्पु (Manali Kallat Vainu Bappu ; 10 अगस्त 1927 – 19 अगस्त 1982) भारत के खगोलविद थे। वे अनतरराष्ट्रीय खगोल संघ के अध्यक्ष रहे। उन्होने भारत में अनेकों खगोलीय संस्थानों की स्थापना में मदद की जिनमें वेणु बाप्पु वेधशाला, तथा भारतीय खगोलभौतिकी संस्थान आदि प्रमुख हैं। 1957 में उन्होने एक परिघटना की खोज की जिसे विल्सन-बाप्पु प्रभाव' कहते हैं।
उन्हें आधिनिक भारतीय खगोलविद्या का जनक माना जाता है।
वड़नगर
वड़नगर (Vadnagar) भारत के गुजरात राज्य के महेसाणा ज़िले में स्थित एक नगर है। वड़नगर रेलमार्ग व सड़क मार्ग से जुड़ा है। यह भारत के प्रधानमंत्री, नरेन्द्र मोदी, का जन्म स्थान है।बड़नगर पुराने समय मैं बड़ प्रान्त के नाम से रियासत थी जहाँ पर कनकसेन का शाशन था कनक सेन सूर्यवंशी क्षत्रिय थे उनकी पत्नी वलभी के नाम पर उन्होंने बलभी नगर बसाया ओर से अपनी राजधानी बनाया इनके चार पुत्र थे वीर सेन धीरसेन राघवसेन ओर चन्द्रसेन  चन्द्रसेन से गुहिल वंश चला और आंगे चलकर यह वंश सिसोदा से प्रतिस्थापित होने पर सिसोदिया कहलाये इनके दूसरे पुत्र राघवसेन से राघव शाखा बनी जो भिन्न भिन्न रियासतों पर शासन करने के कारण भिन्न भिन्न शाखाओं मैं बट गए इनमे सबसे पहले बड़ प्रान्त पर शासन करने के कारण बड़गुर्जर कहलाये कहलाये जिसका अर्थ होता बड़ प्रदेश के गुर्जर (गुर्जर कोई जाति के लिए नही अपितू स्थान के लिए उपयोग होता था )
वड़नगर पर स्थित है। इसकी मासत से ऊँचाई 143 मीटर (469 फुट) है।
बड़नगर
बड़नगर मध्य प्रदेश के उज्जैन जिले में स्थित एक नगर एवं नगरपालिका है।
२००१ की जनगणना के अनुसार बड़नगर की कुल जनसंख्या 30,951 है। जिसमें 52% पुरुष और 48% महिलायें हैं। यहाँ की औसत साक्षरता दर 75% है जो राष्ट्रीय औसत 59.5% से अधिक है।
कर्नाटक संस्कृत विश्वविद्यालय
कर्नाटक संस्कृत विश्वविद्यालय कर्नाटक का एक विश्वविद्यालय है जो संस्कृत भाषा के अध्ययन-अध्यापन एवं अनुसंधान के लिये स्थापित है। इसकी स्थापना २०१० में हुई। कर्नाटक में २१ संस्कृत महाविद्यालय हैं। इसके अलावा ३५४ वेद एवं संस्कृत पाठशालाएँ भी हैं।
मूषा इस्पात
मूषा इस्पात (Crucible) वह इस्पात है जो मूषा (crucible) में बनाया जाता है। यह कई विधियों से बनाया जाता है।
सैन्य प्रशासन
सैन्य प्रशासन (Military administration) से तात्पर्य सेना के विभागों, एजेंसियों आदि द्वारा सशस्त्र सेनाओं के प्रबन्धन के लिये प्रयुक्त तकनीकों एवं प्रणाली से है।
गैवरिलो प्रिंसिप
गैवरिलो प्रिंसिप (Gavrilo Princip ; सर्बियायी भाषा : Гаврило Принцип, pronounced [ɡǎʋrilɔ prǐntsip]; 1894 – 1918) बोस्निया का एक सर्ब राष्ट्रवादी छात्र था जिसने आस्ट्रिया के राजकुमार आर्कड्यूक फ्रांस फर्डीनांड और उनकी पत्नी की २८ जून १९१४ को हत्या कर दी। अन्ततः यही घटना प्रथम विश्वयुद्ध का कारण बनी।
प्रिंसिप सर्बों के लिए 'नायक' की तरह था, जो ऑस्ट्रिया-हंगरी साम्राज्यवाद से उन्हें आजादी दिलाना चाहता था। प्रिंसिप की जेल में 1918 में मृत्यु हो गई। दो वर्ष बाद उसकी अस्थियों को सारायेवो लाकर दफना दिया गया और हाल तक उसे 'मिट्टी का लाल' कहा जाता रहा।
भवानी सिंह (राजनीतिज्ञ)
भवानी सिंह भारतीय राजनेता और न्यायाधीश थे। वो भारत में राजस्थान के बाड़मेर लोक सभा निर्वाचन क्षेत्र से पहले सांसद थे। वो निर्दलीय निर्वाचित हुये थे।
रघुनाथ सिंह बहादुर
रघुनाथ सिंह बहादुर जैसलमेर के महारावल तथा भारतीय राजनेता थे। ये सन् 1957 में राजस्थान के बाड़मेर लोक सभा निर्वाचन क्षेत्र से सांसद बने।
विरधी चन्द जैन
विरधी चन्द जैन एक भारतीय राजनेता है। ये भारत के राजस्थान की बाड़मेर लोक सभा निर्वाचन क्षेत्र के सांसद व कही बार विधायक रहे। ये भारतीय राष्ट्रीय कांग्रेस पार्टी के सदस्य है।
हरीश चौधरी
हरीश चौधरी (जन्म 13 मई 1970) एक भारतीय राजनेता हैं जो पंजाब और चंडीगढ़ में भारतीय राष्ट्रीय कांग्रेस संगठन के प्रभारी एवं बायतु विधानसभा क्षेत्र से राजस्थान विधान सभा के सदस्य हैं। 2018 से 2021 तक उन्होंने लगभग 3 वर्षों तक राजस्थान के राजस्व, उपनिवेशीकरण और जल सहयोग के कैबिनेट मंत्री के रूप में भी कार्य किया है। चौधरी ने 2018 में राजस्थान के बाड़मेर जैसलमेर लोकसभा निर्वाचन क्षेत्र की बायतु विधानसभा सीट से विधानसभा चुनाव जीता था।[2] लेकिन 2014 के चुनाव में वह हार गए। वह 2014-2019 तक अखिल भारतीय कांग्रेस कमेटी के राष्ट्रीय सचिव थे।
हरीश चौधरी कांग्रेस के पूर्व अध्यक्ष राहुल गांधी के अत्यंत करीबी है।हरीश 5 वर्ष से अधिक समय तक पंजाब राज्य के प्रभारी एवं कांग्रेस के राष्ट्रीय सचिव रहे।2017 के पंजाब के विधानसभा चुनाव में कांग्रेस की जीत दिलाने में हरीश चौधरी का महत्वपूर्ण योगदान रहा। 2018 के राजस्थान विधानसभा चुनाव में हरीश चौधरी ने बाङमेर ज़िले की बायतु विधानसभा से चुनाव लड़ा।
इसमें 13803 वोटों से जीतने के बाद उनको राजस्थान सरकार में राजस्व मंत्री बनाया गया। राजस्व मंत्रालय जैसे महत्वपूर्ण पोर्टफोलियो के अलावा उनके पास कृषि सिंचित क्षेत्रीय विकास एवं जल सहकारिता मंत्रालय की भी जिम्मेदारियां है। हरीश चौधरी राजस्थान के मुख्यमंत्री अशोक गहलोत के चुनिंदा करीबी मंत्रियों में गिने जाते थे।
सोशल मीडिया पर इनकी सक्रियता एवं सरकारी कार्यों में डिजिटलीकरण माध्यम को अपनाने में जोर देने के कारण उनके प्रयासों की सराहना की जाती है।
मानवेन्द्र सिंह
कर्नल मानवेन्द्र सिंह एक भारतीय राजनीतिज्ञ तथा पूर्व बाड़मेर लोक सभा निर्वाचन क्षेत्र से (2004-2009)सांसद थे। वे बाड़मेर के शिव विधानसभा क्षेत्र राजस्थान विधानसभा से पूर्व विधायक है। वो भारतीय राष्ट्रीय कांग्रेस के सदस्य है।
कल्याण सिंह कालवी
कल्याण सिंह कालवी एक भारतीय राजनेता थे। वे भारत के राजस्थान राज्य के बाड़मेर लोक सभा निर्वाचन क्षेत्र से सांसद थे।
तन सिंह
तन सिंह एक भारतीय राजनेता, व लेखक थे। वे दो बार सांसद और दो बार राजस्थान विधानसभा से सदस्य रह चुके थे उन्होंने श्री क्षत्रिय युवक संघ नामक संस्था की स्थापना की जो राजपूत समाज के बालक-बालिकाओं में संस्कार निर्माण का कार्य करती हैं।
तनसिंह का जन्म 25 जनवरी 1924 को अपने ननिहाल बैरसियाला (जैसलमेर) में हुआ। पिता बाड़मेर के रामदेरिया गांव के ठाकुर बलवंत सिंह महेचा एवं माता श्रीमती मोतीकंवर सोढ़ा थीं। आपके जन्म के लगभग 4 वर्ष बाद ही आपके पिताजी का देहावसान हो गया एवं शिशु तणेराज (बचपन का नाम) ठाकुर तनसिंह बन गया।
तन सिंह की अब तक 14 पुस्तकें प्रकाशित हो चुकी हैं।
ब्रह्मानंद पांडा
ब्रह्मानंद पांडा (३ अप्रैल १९४९ – ३० जनवरी २०१०) भारत की चौदहवीं लोक सभा में सांसद थे। वो जगतसिंहपुर लोक सभा निर्वाचन क्षेत्र से बीजू जनता दल के उम्मीदवार के रूप में निर्वाचित हुये थे।
असीम कुमार राय
राजस्थान, विशेष रूप से जयपुर के इतिहास पर महत्वपूर्ण पुरातात्विक / इतिहास संबंधी कार्य करने वाले 'हिस्ट्री ऑफ़ जयपुर' के लेखक जाने-माने बंगाली विद्वान,  जो राजस्थान-शासन में पुरातत्व एवं संग्रहालय विभाग में उप/ अपर निदेशक और बाद में जयपुर के सिटी पैलेस पुस्तकालय और महाराजा संग्रहालय से सम्बद्ध रहे। अब दिवंगत|
सन्नी बिल विलियम्स
सन्नी विलियम 'सन्नी बिल' विलियम्स (जन्म ३ अगस्त १९८५) न्यूजीलैंड एथलीट हैं।
विलियम्स निम्न खेलों के खिलाड़ी हैं:
मलयालम साहित्य की दादी
मलयालम साहित्य की दादी एक लोक अलंकरण है, जो मलयाली कवयित्री बालमणि अम्मा को कहा जाता है। आधुनिक मलयालम की सबसे सशक्त कवयित्रियों में से एक होने के कारण उन्हें "मलयालम साहित्य की दादी" कहा जाता है।
मज़्हुवींट कथा
मज़्हुवींट कथा(मलयालम: മഴുവിന്റെ കഥ, शब्दार्थ, हिन्दी: कुल्हाड़ी की कहानी) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1966 में पहली बार मलयालम भाषा में प्रकाशित हुआ।
स्त्री हृदयम
स्त्री हृदयम (मलयालम: സ്ത്രീഹൃദയം) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1939 में पहली बार मलयालम भाषा में प्रकाशित हुआ।
अवार पेयदुन्नु
अवार पेयदुन्नु (मलयालम: അവർ പാടുന്നു) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1952 में पहली बार मलयालम भाषा में प्रकाशित हुआ।
संध्या (पुस्तक)
संध्या (मलयालम: സന്ധ്യ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1982 में पहली बार मलयालम भाषा में प्रकाशित हुआ।
छप्पन कविताएं-बालमणि अम्मा
छप्पन कविताएं भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का की छ्प्पन मलयाली कविताओं का हिन्दी में अनुवाद का संग्रह है, जो भारतीय ज्ञानपीठ प्रकाशन द्वारा 1971 में पहली बार प्रकाशित किया गया।
माई स्टोरी
माई स्टोरी (अँग्रेजी: My Story), अँग्रेजी भाषा की भारतीय लेखिका कमला दास की आत्मकथा से संबंधित पुस्तक है जो हिंदी में "मेरी कहानी" के नाम से प्रकाशित हुई। यह किताब इतनी विवादास्पद हुई और इतनी पढ़ी गई कि उसका पंद्रह विदेशी भाषाओं में अनुवाद हुआ। इसी की बदौलत उन्हें राष्ट्रीय और अंतरराष्ट्रीय स्तर पर ख्याति मिली। कमला मलयालम भाषा में "माधवी कुटटी" के नाम से लिखती थीं और वर्ष 1984 में नोबेल पुरस्कार के लिए नामांकित भी हुई थीं।
बालमणि अम्मा का रचनात्मक योगदान
बालमणि अम्मा का रचनात्मक योगदान अत्यंत व्यापक है। जिसमें गद्य, पद्य, अनुवाद और बाल साहित्य सभी समाए हुए हैं। उनका रचनाकाल भी 50 से अधिक वर्षों तक फैला हुआ है और वे अपने अंतिम समय तक कुछ न कुछ रचती ही रहीं। इस लेख में उनकी लगभग समस्त रचनाओं को सम्मिलित करने का प्रयास किया गया है।
अम्मा का विवाह वर्ष 1928 में वी॰ एम॰ नायर के साथ हुआ और वे उनके साथ कलकत्ता में रहने लगीं। कलकत्ता- वास के अनुभवों ने उनकी काव्य चेतना को प्रभावित किया। अपनी प्रथम प्रकाशित और चर्चित कविता 'कलकत्ते का काला कुटिया'उन्होने अपने पतिदेव के अनुरोध पर लिखी थी, जबकि अंतररतमा की प्रेरणा से लिखी गई उनकी पहली कविता 'मातृचुंबन' है। उनकी प्रारंभिक कविताओं में से एक 'गौरैया' शीर्षक कविता उस दौर में अत्यंत लोकप्रिय हुई। इसे केरल राज्य की पाठ्य-पुस्तकों में सम्मिलित किया गया। बाद में उन्होने गर्भधारण, प्रसव और शिशु पोषण के स्त्रीजनित अनुभवों को अपनी कविताओं में पिरोया। उन्होंने छोटी अवस्था से ही कविताएँ लिखना शुरू कर दिया था। उनकी पहला कविता संग्रह "कूप्पुकई" 1930 में प्रकाशित हुआ था। उन्हें सर्वप्रथम कोचीन ब्रिटिश राज के पूर्व शासक राम वर्मा परीक्षित थंपूरन के द्वारा "साहित्य निपुण पुरस्कारम" प्रदान किया गया। 1987 में प्रकाशित "निवेद्यम" उनकी कविताओं का चर्चित संग्रह है। कवि एन॰ नारायण मेनन की मौत पर शोकगीत के रूप में उनका एक संग्रह "लोकांठरांगलील" नाम से आया था।
बालमणि अम्मा की काव्यगत विशेषताएँ
बालमणि अम्मा केरल की राष्ट्रवादी कवयित्री थीं। उन्होंने राष्ट्रीय उद्बोधन वाली कविताओं की रचना की। वे मुख्यतः वात्सल्य, ममता, मानवता के कोमल भाव की कवयित्री के रूप में विख्यात हैं। फिर भी स्वतंत्रतारूपी दीपक की उष्ण लौ से भी वे अछूती नहीं रहीं। सन् 1929-39 के बीच लिखी उनकी कविताओं में देशभक्ति, गाँधी का प्रभाव, स्वतंत्रता की चाह स्पष्ट परिलक्षित होती है। इसके बाद भी उनकी रचनाएँ प्रकाशित होती रहीं। अपने सृजन से वे भारतीय आजादी में अनोखा कार्य किया।
वर्ष 1928 में अम्मा का विवाह वी॰ एम॰ नायर के साथ हुआ और वे उनके साथ कलकत्ता में रहने लगीं। कलकत्ता- वास के अनुभवों ने उनकी काव्य चेतना को प्रभावित किया। अपनी प्रथम प्रकाशित और चर्चित कविता 'कलकत्ते का काला कुटिया'उन्होने अपने पतिदेव के अनुरोध पर लिखी थी, जबकि अंतररतमा की प्रेरणा से लिखी गई उनकी पहली कविता 'मातृचुंबन' है। उनकी प्रारंभिक कविताओं में से एक 'गौरैया' शीर्षक कविता उस दौर में अत्यंत लोकप्रिय हुई। इसे केरल राज्य की पाठ्य-पुस्तकों में सम्मिलित किया गया। बाद में उन्होने गर्भधारण, प्रसव और शिशु पोषण के स्त्रीजनित अनुभवों को अपनी कविताओं में पिरोया। उनकी प्रारंभिक कविताओं में से एक 'गौरैया' शीर्षक कविता उस दौर में अत्यंत लोकप्रिय हुई। इसे केरल राज्य की पाठ्य-पुस्तकों में सम्मिलित किया गया। बाद में उन्होने गर्भधारण, प्रसव और शिशु पोषण के स्त्रीजनित अनुभवों को अपनी कविताओं में पिरोया। इसके एक दशक बाद उन्होने घर और परिवार की सीमाओं से निकलकर अध्यात्मिकता के क्षेत्र में दस्तक दी। तब तक यह क्षेत्र उनके लिए अपरिचित जैसा था। थियोसाफ़ी का प्रारंभिक ज्ञान उनके मामा से उन्हें मिला। हिन्दू शास्त्रों का सहज ज्ञान उन्हें पहले से ही था। इसलिए थियोसाफ़ी और हिन्दू मनीषा का संयोजित स्वरूप ही उनके विचारों के रूप में लेखन में उतरा।
अम्मा के दो दर्जन से अधिक काव्य-संकलन, कई गद्य-संकलन और अनुवाद प्रकाशित हुए हैं। उन्होंने छोटी अवस्था से ही कविताएँ लिखना शुरू कर दिया था। उनकी पहला कविता संग्रह "कूप्पुकई" 1930 में प्रकाशित हुआ था। उन्हें सर्वप्रथम कोचीन ब्रिटिश राज के पूर्व शासक राम वर्मा परीक्षित थंपूरन के द्वारा "साहित्य निपुण पुरस्कारम" प्रदान किया गया। 1987 में प्रकाशित "निवेद्यम" उनकी कविताओं का चर्चित संग्रह है। कवि एन॰ एन॰ मेनन की मौत पर शोकगीत के रूप में उनका एक संग्रह "लोकांठरांगलील" नाम से आया था।
उनकी कविताएँ दार्शनिक विचारों एवं मानवता के प्रति अगाध प्रेम की अभिव्यक्ति होती हैं। बच्चों के प्रति प्रेम-पगी कविताओं के कारण मलयालम-कविता में वे "अम्मा" और "दादी" के नाम से समादृत हैं। केरल साहित्य अकादमी, अखितम अच्युतन नंबूथरी में एक यादगार वक्तव्य के दौरान उन्हें "मानव महिमा के नबी" के रूप में वर्णित किया गया था और कविताओं की प्रेरणास्त्रोत कहा गया था।उन्हें 1987 में भारत सरकार ने साहित्य एवं शिक्षा के क्षेत्र में पद्म भूषण से सम्मानित किया था।
हरद्वारी लाल शर्मा
डॉ॰ हरद्वारी लाल शर्मा एक हिन्दी साहित्यकार और आलोचक हैं। हिन्दी में सौंदर्य शस्त्र पर लिखी गयी पहली पुस्तक उन्हीं की है। इसके अलावा उनकी प्रमुख पुस्तकें "लोकवार्ता विज्ञान, भाग-1", "लोकवार्ता विज्ञान, भाग-2", "कौरवी शब्दकोश" आदि है।
प्रगलन
प्रगलन (Smelting) एक प्रकार की निष्कर्षण धातुकर्मिकी है। अयस्क से धातु बनाने के लिये मुख्यतः इसका उपयोग किया जाता है। चाँदी, लोहा, ताँबा आदि इस विधि से निर्मित होते हैं। प्रगलन की तकनीक आज से कोई आठ हजार वर्ष पूर्व से उपयोग में लायी जा रही है। फिर भी प्रगलन को एक उच्च तकनीकी उपलब्धि माना जाता है। प्रगलन की प्रक्रिया में भूनना (रोस्टिंग), अपचयन तथा गन्दगी को फ्लक्स के रूप में धातु से अलग करना शामिल है।
अयस्क के प्रगलन के फलस्वरूप धातु प्राप्त होती है वह तत्त्व के रूप में होती है या धातु के सरल यौगिक के रूप में। प्रायः अयस्क को किसी आक्सीकारक (जैसे वायु) या किसी अपचयक (जैसे कोक) की उपस्थिति में गलनांक से अधिक ताप तक गरम किया जाता है। अनुमान किया जाता है कि सबसे पहले ताँबे का प्रगलन ५००० ईसापूर्व किया गया था। उसके बाद टिन, सीसा और चाँदी का प्रगलन हुआ। चूँकि प्रगलन के लिये उच्च ताप (गलनांक से अधिक ताप) की आवश्यकता होती है, इसके लिये भट्टियों में तेज वायु का झोंका (प्रवात/draught) भेजा जाता है। ईँधन के रूप में चारकोल का उपयोग किया जाता था जो १८वीं शताब्दी में कोक के आने तक जारी था। आज वात्या भट्ठी (ब्लास्ट फरनेस) इस काम को अत्यन्त दक्षतापूर्वक करती है।
अलग-अलग धातुओं के लिये प्रगलन की प्रक्रिया में बहुत कुछ भिन्नता होती है।
नन्द गोपाल गुप्ता &quot;नंदी&quot;
"नंदी"
नन्द गोपाल गुप्ता (जन्म:२३ अप्रैल १९७४) इलाहबाद से राजनेता, उद्योगपति है। वे "नन्दी" के नाम से लोकप्रिय हैं। वर्तमान में वे उत्तर प्रदेश की भाजपा नेतृत्व वाली सरकार में पंजीयन न्याय शुल्क और नागरिक उड्डयन मंत्री हैं। नंदी ने अपने मेहनत के बल पर समोसे चाट बेचने से अपनी जिंदगी की शुरुवात की बचपन मे लोगों के जूते चप्पल पोलिश करवाया करते थे पर 10 साल में अपनी मेहनत के बल पर उन्होंने करोड़ों की जयदाद और फैक्ट्री खड़ी कर ली। प्रयागराज की गलियों में ये भी चर्चित है कि सीमेंट का व्यापार करते करते उन्होंने करोड़ों कमाया और उससे अपने करोड़ों की संपत्ति बनाई । प्रयागराज के बालू, शराब का ठेका टेंडर, और किसी उद्योग का माफिया भी कहा जाता है । मंत्री पद पर रहते हुए 2019 में 300 ट्रांसफर पोस्टिंग के आरोप भी लगाया गया और इसकी वजह से इसए कई अहम विभाग मुख्यमंत्री द्वारा छीन लिए गए यहां तक कि मंत्री द्वारा किये गए सारे ट्रांसफर पोस्टिंग को स्वयं सूबे के मुखिया योगी आदित्यनाथ ने रद्द कर दिया पर बाहुबली नेता और मंत्रिमंडल के सबसे रईस उद्योगपति पर पार्टी ने सारे आरोप खारिज कर उन्हें दुबारा अल्पसंख्यक, हज, वक़्फ़ बोर्ड मंत्रालय सौंप गया। मंत्री को सूबे में व्यापारियों का नेता और गरीबों के लिए मसीहा भी कहा जाता है क्योंकि गुप्त दान करना इनकी आदतों में शुमार है। पहले बसपा से राजनीतिक करियर की शुरूआत करने वाले मंत्री कांग्रेस से भी चुनाव लड़ चुके हैं और फिर भाजपा में पदार्पण किया इनका सिद्धांत है सरकार किसी की भी हो मंत्री पद पर बने रहना है। मंत्री को अगर कोई अपना बिज़नस गुरु बना ले तो वो करोड़पति बनने में ज्यादा समय नही लगाएगा 10 से में 100 करोड़ से ज्यादा की संपत्ति बनाना आसान नही है।
पहली बार वे वर्ष 2007 में बहुजन समाज पार्टी के लिए विधानसभा में इलाहाबाद विधानसभा निर्वाचन क्षेत्र से निर्वाचित हुए। वर्ष 2012 के विधानसभा चुनाव में वे इलाहाबाद दक्षिण सीट से समाजवादी पार्टी के उम्मीदवार हाजी परवेज अहमद टैंकी से हार गए थे। वर्तमान में वेभारतीय जनता पार्टी के विधायक और उत्तर प्रदेश सरकार में मंत्री हैं। पूर्व के दिनों में वे भारतीय राष्ट्रीय कांग्रेस पार्टी से भी संलग्न रहे हैं। वर्तमान में इनकी पत्नी अभिलाषा गुप्ता नंदी इलाहबाद की सबसे युवा महापौर है।
आप समस्त वैश्य समाज के स्वीकार्य नेता है आपने समस्त वैश्य समाज की समस्यायों को कई बार सदन में आवाज दी है
आपने वैश्य समाज नामक संगठन का गठन करके समत वैश्य समाज को एक माला में पिरोने का कार्य किया है
वैश्य समाज आज पुरे प्रदेश के प्रत्येक जिले और उनमे होने वाली बाजारों में सक्रिय होकर कार्य कर रहा है
अभिलाषा गुप्ता नंदी
अभिलाषा गुप्ता नंदी
तिब्बती साहित्य
तिब्बती साहित्य से तात्पर्य तिब्बती भाषा में लिखे गये साहित्य से है। तिब्बती संस्कृति से उद्भूत साहित्य को भी 'तिब्बती साहित्य' ही कहते हैं। ऐतिहासिक रूप से तिब्बती भाषा का उपयोग कई क्षेत्रों को परस्पर जोड़ने वाली भाषा के रूप में हुआ है। इसने विभिन्न कालों में तिब्बत से मंगोलिया को, रूस, आज के भूटान, नेपाल, भारत को जोड़ने का कार्य किया है।
७वीं शताब्दी में तिब्बती साम्राज्य के समय भारतीय लिपि से तिब्बती लिपि का विकास हुआ था। 8वीं शताब्दी में संस्कृत के बौद्ध ग्रंथों के अनुवाद के उद्देश्य से बसम यस मठ की स्थापना के साथ तिब्बती भाषा साहित्य के विकास को नयी गति मिली। बौद्ध विचारों के तिब्बती समाज में प्रसार से तिब्बत में भारतीय और चीनी दोनों शैलियों को अपनाया गया। १४वीं शताब्दी में १०८ खण्डों वाले 'कांगयुर' तथा १७वीं शताब्दी में २२४ खण्दों वाले 'तेंगयुर' नामक ग्रन्थों की रचना हुई। चूंकि मुगल काल में भारत के मठों में स्थित विद्याकेन्द्र नष्ट कर दिए गए थे, इस कारण वर्तमान समय में अनेक भारतीय ग्रन्थों के केवल तिब्बती संस्करण ही उपलब्ध हैं। सन् 950 के आसपास, बौद्ध धर्मग्रंथों की रक्षा के लिए , दुनहुआंग के नखलिस्तान के पास मोगाओ गुफाओं में एक गुप्त पुस्तकालय बनाया गया था। आज तिब्बती, चीनी और उइघर ग्रंथों के सबसे पुराने संस्करण सुरक्षित हैं, इसमें इसी पुस्तकालय की ही महती भूमिका है।
सक्रियित कार्बन
सक्रियित कार्बन या सक्रियित काठकोयला (Activated carbon या activated charcoal या activated coal या carbo activatus) कार्बन का वह रूप है जिसमें छोटे-छोटे कम आयतन के खाली स्थान होते हैं। बहुत अधिक मात्रा में सूक्ष्म रन्ध्रों की उपस्थिति के कारण सक्रिय कार्बन के किसी टुकड़े का पृष्त क्षेत्रफल अपेक्षाकृत बहुत अधिक होता है। उदाहरण के लिये, केवल १ ग्राम सक्रियित कार्बन का पृष्ठ क्षेत्रफल ५०० वर्ग मी से भी अधिक हो सकता है। इस कारण कुछ रासायनिक क्रियाओं के लिये सक्रियित कोयला बहुत ही उपयुक्त होता है।
सक्रियित कार्बन प्रायः चारकोल से प्राप्त किया जाता है किन्तु अब अधिकर उच्च-रन्ध्रता युक्त बायोचार से प्राप्त किया जाता है। विश्व स्वास्थ्य संगठन की अत्यावश्यक दवाओं की सूची में सक्रियित कार्बन भी सम्मिलित है।
एंट्रिक्स कॉर्पोरेशन
एंट्रिक्स कॉर्पोरेशन (Antrix Corporation), भारत सरकार की एक पूर्ण स्वामित्व वाली कम्पनी है, जिसका प्रशासनिक नियन्त्रण अन्तरिक्ष विभाग के पास है। यह भारतीय अंतरिक्ष अनुसन्धान संगठन (इसरो) की वाणिज्यिक शाखा है। इस कम्पनी के नाम 'Antrix' का उच्चारण 'अन्तरिक्ष' जैसा भी किया जा सकता है।  श्री वी एस हेगड़े इस कम्पनी के चेयरमैन व प्रबन्ध निदेशक हैं।
एंट्रिक्स कॉर्पोरेशन लिमिटेड को सितंबर 1992 में अंतरिक्ष उत्पादों, तकनीकी परामर्श सेवाओं और इसरो द्वारा विकसित प्रौद्योगिकियों के हस्तांतरण के वाणिज्यिक दोहन व प्रचार प्रसार के लिए सरकार के स्वामित्व में एक प्राइवेट लिमिटेड कंपनी के रूप में स्थापित किया गया था। इसका एक अन्य प्रमुख उद्देश्य भारत में अन्तरिक्ष सम्बन्धित औद्योगिक क्षमताओं के विकास को आगे बढ़ाना भी है।
भारतीय अन्तरिक्ष अनुसन्धान संगठन (इसरो) की वाणिज्यिक एवं विपणन शाखा के रूप में एंट्रिक्स, पूरे विश्व में अपने अन्तरराष्ट्रीय ग्राहकों को अन्तरिक्ष उत्पाद और सेवाएं उपलब्ध करा रहा है। सन् 2008 में 950 करोड़ रुपयों का व्यापार करने वाले एंट्रिक्स को भारत सरकार द्वारा 2007-08 "लघु रत्न कंपनी" का दर्जा दिया गया है।
अत्याधुनिक सुविधाओं से लैस एंट्रिक्स एक ऐसी 'दुकान' है जहां किसी भी अन्तरिक्ष उत्पाद को एक ही छत के नीचे खरीदा जा सकता है। यहां जटिल अन्तरिक्ष यान से लेकर सरल उप-प्रणालियाँ व हार्डवेयर और सॉफ्टवेयर, संचार, पृथ्वी अवलोकन, वैज्ञानिक मिशनों से संबंधित अनुप्रयोग; अंतरिक्ष संबंधित सेवाएं व सिलसिलेवार सुदूर संवेदन आंकड़े; ट्रांसपॉन्डर लीज सेवा; कार्यकारी प्रक्षेपण वाहन (पीएसएलवी और जीएसएलवी) द्वारा प्रक्षेपण सेवाएं; मिशन समर्थन सेवाओं के अलावा कई प्रकार की परामर्श और प्रशिक्षण सेवाएं भी उपलब्ध हैं।
आज एंट्रिक्स द्वारा ईएडीएस, ऑस्ट्रिम, , इंटेलसेट, अवंती समूह, वर्ल्ड स्पेस, इनमारसैट, वर्ल्ड सैट गुरु, डीएलआर, कारी, यूटेलसैट, ओएचबी सिस्टम्स जैसे विश्व कई प्रतिष्ठित ग्राहकों और यूरोप, मध्य पूर्वी व दक्षिण पूर्वी एशियाई देशों के कई प्रमुख अंतरिक्ष संस्थानों को बहुपयोगी उत्पाद व सेवाएं उपलब्ध कराई जा रही हैं।
कंपनी का राजस्व २०१२-१३ में १३०० करोड़ रु था जो कि २०१३-१४ में बढ़कर लगभग १६०० करोड़ हो गया।
वर्ष 2005 में एंट्रिक्स कॉरपोरेशन निगम ने देवास निगम के साथ उपग्रह के प्रक्षेपण संबंधित समझौता किया। जिसके तहत प्रक्षेपित उपग्रह भारत में वायरलेस, ऑडियो विजुअल, ब्रॉडबैंड और मोबाइल इंटरनेट की सेवा आपूर्ति हेतु संचार नेटवर्क की स्थापना करता की स्थापना करता। किंतु कुछ समय बाद एंट्रिक्स कॉरपोरेशन ने भारत में एस बैंड स्पेक्ट्रम के आवंटन में परिवर्तन का हवाला देते हुए समझौता बीच में ही तोड़ दिया था।
सुल्तानगंज की बुद्ध प्रतिमा
सुल्तानगंज की बुद्ध प्रतिमा एक प्राचीन विशाल ताम्र प्रतिमा है जो १८६१ ई में भागलपुर जिले के सुल्तानगंज में ईस्ट इण्डियन रेलवे के निर्माण के समय खुदाई में मिली थी। सम्प्रति यह प्रतिमा ब्रिटिश संग्रहालय में है। पुरातत्त्वविदों ने इस मूर्ति का निर्मान काल ५०० से ७०० ई बताया है। इसका भार ५०० किलोग्राम से अधिक है। यह 2.3 मीटर ऊँची तथा 1 मीटर चौड़ी है।
द्विभाजन
द्विभाजन(dichotomy) जिसका शाब्दिक अर्थ दो भागों में विभाजित करना है इसमें किसी पूर्ण वस्तु को दो और केवल दो अनातिव्यापी (non - overlapping) भागों में विभाजित किया जा सकता है जैसे उपर्युक्त दिया गया है। 1.समद्विभाजन - जिसमें पूर्ण वस्तु को दो समान भागों में विभाजित किया जाता है और  2.विषमद्वीभाजन इसमें पूर्ण वस्तु को दो आसमान भागों में विभाजित किया जाता है ।।
विद्युत्-तापन
जिस किसी प्रक्रिया में विद्युत ऊर्जा, ऊष्मा में बदली जाती है उसे विद्युत्-तापन (Electric heating) कहते हैं। कमरे का तापन, खाना बनाना, पानी गरम करना तथा अनेकों औद्योगिक प्रक्रम आदि कार्य विद्युत तापन द्वारा किये जा सकते हैं। विद्युत तापक (इलेक्ट्रिक हीटर) वह युक्ति है जिससे विद्युत ऊर्जा को ऊष्मा में बदला जाता है। सभी प्रकार के वैद्युत तापकों में ऊष्मा पैदा करने का कार्य विद्युत प्रतिरोध द्वारा किया जाता है जो जूल तापन द्वारा ऊष्मा प्रदान करता है। किसी प्रतिरोध R से होकर I धारा प्रवाहित होती है तो उसमें प्रति सेकेण्ड IR जूल ऊष्मा उत्पन्न होती है। आधुनिक विद्युत तापन की अधिकांश युक्तियों में तापक के रूप में नाइक्रोम तार का उपयोग किया जाता है।
नाइक्रोम
नाइक्रोम (Nichrome) निकल, क्रोमियम की मिश्रातु है। यह अचुम्बकीय गुणों वाली होती है। इसका उपयोग प्रायः प्रतिरोधक बनाने में होता है।
80% निकील तथा 20% क्रोमियम धातुओं से तैयार की गई मिश्र धातु से बनाया गया नंगा तार नाइक्रोम तार कहलाता है। इसका उपयोग हीटिंग एलिमेंट बनाने के लिए किया जाता है.
नाइक्रोम मिश्रातुएँ अपने उच्च यांत्रिक सामर्थ्य के लिए तथा उच्च क्रीप सामर्थ्य के लिए प्रसिद्ध हैं। नाइक्रोम के गुण उसमें मिलायी गयीँ धातुओं की मात्रा के अनुसार अलग-अलग होते हैं। नीचे दिए गए मान एक सामान्य संरचना वाले नाइक्रोम के लिए हैं।
परकोटा
पुराने समय में किसी शहर को बाहरी हमले से बचाने के लिए नगर के चारों और बनाई जाने वाली मज़बूत दीवार 'परकोटा' है, जिसमें प्रवेश के लिए द्वार होते थे|
पुजारी की ढाणी
पुजारी की ढाणी, राजस्थान के झुन्झुनुँ जिले की तहसील नवलगढ़ का एक राजस्व ग्राम है। नवलगढ़ कस्बे से गाँव की दूरी लगभग 9 किलोमीटर है। यहाँ मुख्य रूप से यादव व जाट समुदाय के अतिरिक्त खाती, ब्राह्मण जाति का भी निवास है। यहाँ के लोगों का पारंपरिक व्यवसाय खेती- बाड़ी है।
सम्पूर्ण रामायण
सम्पूर्ण रामायण
यह स्टार उत्सव का एक लोकप्रिय पौराणिक धारावाहिक है ॥
जादू (टीवी धारावाहिक)
जादू एक टेलीविजन धारावाहिक था जो स्टार उत्सव पर प्रसारित किया जाता था।
सुगत कुमारी
सुगत कुमारी (मलयालम: സുഗതകുമാരി, अँग्रेजी: Sugathakumari, जन्म: 3 जनवरी 1934) भारत से मलयालम भाषा की एक कवयित्री और सामाजिक कार्यकर्ता है। वे दक्षिण भारत के केरल राज्य से पर्यावरण और नारीवादी आंदोलनों के मामले में अग्रणी भूमिका निभाने वाली एक प्रखर महिला है। इनके द्वारा रचित एक कविता–संग्रह रात्रिमळ के लिये उन्हें सन् 1978 में साहित्य अकादमी पुरस्कार से सम्मानित किया गया। सन २००६ में उन्हें पद्मश्री से सम्मानित किया गया।
२३ दिसम्बर २०२० को कोविड-१९ के कारण उनका निधन हो गया।
महाराजा अनूपसिंह
महाराजा अनूपसिंह (1638 - 1698) बीकानेर के वीर, कूटनीतिज्ञ और विद्यानुरागी शासक थे।
बीकानेर के तत्कालीन महाराजा महाराजा अनूपसिंह (1669-1698 ई.) को औरंगजेब ने औरंगाबाद का शासक नियुक्त किया था।
वीर होने के साथ-साथ वह स्वयं विद्वान व संगीतज्ञ भी थे और बड़े पुस्तक-प्रेमी थे। उन के दरबार में भाव भट्ट जैसे संगीतज्ञ और कई विद्वान आश्रय पाते थे। इनके आश्रय में रहकर तत्कालीन चित्रकारों ने एक मौलिक किंतु स्थानीय परिमार्जित चित्रशैली बीकानेर कलम को जन्म दिया। द्वारा अपने संकलन की पांडुलिपियों और निजी पुस्तकालय की पुस्तकों से आरम्भ किया गया लालगढ़ पेलेस, बीकानेर में अवस्थित एक अनूठा पुस्तक-केंद्र, जिसमें अनेकानेक ग्रंथों और पांडुलिपियों का व्यवस्थित संकलन है।
उन्होने अनूपविवेक, कामप्रबोध, श्राद्धप्रयोग चिन्तामणि और गीतगोविन्द पर 'अनूपोदय' टीका लिखी थी। उन्हें संगीत से प्रेम था। उसने दक्षिण में रहते हुए अनेक ग्रंथों को नष्ट होने से बचाया और उन्हें खरीदकर अपने पुस्तकालय के लिए ले आये। कुम्भा के संगीत ग्रन्थों का पूरा संग्रह भी उन्होने एकत्र करवाया था। आज अनूप पुस्तकालय (बीकानेर) अलभ्य पुस्तकों का भण्डार है, जिसका श्रेय अनूपसिंह के विद्यानुराग का है। दक्षिण में रहते हुये उन्होने अनेक मूर्तियों का संग्रह किया और उन्हें नष्ट होने से बचाया। यह मर्तियों का संग्रह बीकानेर के "तैतीस करोड़ दवताओं के मदिर" में सुरक्षित है।
एम॰ लीलावती
एम॰ लीलावती (मलयालम: എം. ലീലാവതി, अँग्रेजी: M. Leelavathy, जन्म: 16 सितंबर 1927) भारत से एक मलयालम भाषा की लेखिका, साहित्यिक आलोचक और शिक्षाविद हैं। इनके द्वारा रचित एक समालोचनात्मक अध्ययन कविताध्वनि  के लिये उन्हें सन् 1986 में साहित्य अकादमी पुरस्कार से सम्मानित किया गया। वह थालास्सेरी के सरकारी ब्रेनन कॉलेज से प्रिंसिपल के रूप में सेवानिवृत्त होने से पहले केरल के विभिन्न कॉलेजों में पढ़ाती थी। अपने लंबे साहित्यिक कार्यकाल के दौरान, उन्होंने साहित्य अकादमी पुरस्कार और केरल साहित्य अकादमी पुरस्कार सहित कई पुरस्कार जीते। वह मलयालम में के एम जॉर्ज, एस गुप्टन नायर, एन कृष्णा पिल्लई, पी के बालकृष्णन, एम के सानू और सुकुमार एझिकोड जैसे समकालीन आलोचकों के समकालीन हैं। लीलावती पद्म श्री पुरस्कार की प्राप्तकर्ता है।
मुंड़ानात लीलावती का जन्म 15 सितंबर 1927 को त्रिशूर जिले (तब मद्रास राज्य के मालाबार जिले में) के गुरुवायुर के करीब कोट्टापडी में हुआ था। वह कुन्नमकुलम के स्कूल में पढ़ती थीं, एक अन्य निकटवर्ती शहर (कोट्टापडी गुरुवायूर और कुन्नमकुलम के बीच में है), एर्नाकुलम के महाराजा कॉलेज में बी.ए.की डिग्री भर्ती होने से पहले, उन्होंने मद्रास विश्वविद्यालय से एम ए की उपाधि प्राप्त की। 1949 में लीलावती ने सेंट मैरी कॉलेज, त्रिशूर में एक व्याख्याता के रूप में अपना शिक्षण कार्यकाल शुरू किया। चेन्नई के स्टेला मैरिस कॉलेज में एक संक्षिप्त कार्यकाल के बाद, वह 1952 में विक्टोरिया कॉलेज, पलक्कड़ में शामिल हुईं और बाद में महाराजा कॉलेज और थैलासेरी के गवर्नमेंट ब्रेनन कॉलेज में पढ़ाया। 1972 में केरल विश्वविद्यालय से उन्हें पीएचडी डिग्री से सम्मानित किया गया था। कुछ समय के लिए, उन्होंने कालीकट विश्वविद्यालय में विजिटिंग प्रोफेसर के रूप में भी कार्य किया। लीलावती 1983 में ब्रेनन कॉलेज से सेवानिवृत्त हुईं। वह अब एर्नाकुलम जिले के थ्रिक्क्कारा में रहती हैं।
अपने लंबे साहित्यिक कार्यकाल के दौरान, उन्होंने कई पुरस्कार और सम्मान जीते जिनमें ओडाकुझल पुरस्कार (1978) और केरल साहित्य अकादमी पुरस्कार (1980), वरनराजी के लिए, साहित्य अकादमी पुरस्कार (1986), कविताध्वनि , ललितामबिका अंतराजनम पुरस्कार (1999), वल्लथोल पुरस्कार (2002), बशीर अवार्ड (2005), गुप्तान नायर मेमोरियल अवार्ड (2007), वायलार रामवर्मा अवार्ड (2007) एपुविनेट अन्वेशानम, और फैक्ट एम के के नायर अवार्ड (2009)। लीलावती मलयालम साहित्य और शिक्षा में उनके योगदान के लिए पद्म श्री पुरस्कार की भी प्राप्तकर्ता हैं। उन्होंने अपनी महत्वपूर्ण आलोचनात्मक रचनाओं के लिए, 2010 में केरल में सर्वोच्च साहित्यिक पुरस्कार ईज़ुथचन पुरस्कार जीता। उन्हें मातृभूमि साहित्य पुरस्कार (2011), पी एस जॉन पुरस्कार (2011), और के.पी. केशव मेनन पुरस्कार सहित कई अन्य साहित्यिक पुरस्कारों से सम्मानित किया गया। (2014)
जामिया नईमयिह लाहौर
जामिया नईमयिह लाहौर अल्लामा इकबाल रोड गढ़ी शाहू लाहौर के क्षेत्र में एक इस्लामिक विश्वविद्यालय है। यह मुफ्ती मुहम्मद हुसैन नईमी, मुफ्ती सरफराज अहमद नईमी के पिता द्वारा स्थापित किया गया था। शब्द "नईमी" और "नईमयिह" मौलाना नईम उद दीन मुरादाबादी, के नाम से लिया जाता है। जो इमाम अहमद रजा खां के शिष्य और एक करीबी साथी थे। यह मदरसा मीडिया पर तब प्रसिद्ध हुआ जब एक आत्मघाती तालिबान ने वहां बम विस्फोट किया और (तालिबान के खिलाफ एक फतवा जारी करने पर) जामिया नईमयिह लाहौर के प्रधानाचार्य मुफ्ती सरफराज अहमद नईमी की हत्या कर दी।
उपेक्षित उष्णकटिबंधीय रोग
उष्णकटिबन्धीय क्षेत्रों में होने वाले संक्रमणों के उस समूह को उपेक्षित उष्णकटिबंधीय रोग कहते हैं अफ्रीका और एशिया के विकासशील क्षेत्रों के कम आयवर्ग की आबादी में विशेषरूप से पाया जाता है। इनको 'उपेक्षित' इसलिये कहा जाता है क्योंकि इनका इलाज या तो बहुत महंगा है या गरीब क्षेत्रों में उपलब्ध ही नहीं है।
आईआरएनएसएस-१ए
आईआरएनएसएस-1ए एक भारतीय कृत्रिम उपग्रह है जो कि भारतीय क्षेत्रीय नौवहन उपग्रह प्रणाली () अथवा इंडियन रीजनल नैविगेशन सैटेलाइट सिस्टम-आईआरएनएसएस के लिए छोड़े जाने वाले उपग्रहों की श्रंखला में पहला है।
इस उपग्रह का प्रक्षेपण 02 जुलाई 2013 की सुबह सतीश धवन अंतरिक्ष केन्‍द्र, श्रीहरिकोटा से किया गया।
आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।
अरुण श्रीधर वैद्य
जनरल ए एस वैद्य भारतीय सेना के 13 वे थलसेनाध्यक्ष थे। वर्ष 1986 में पुणे में हरजिंदर और सुखदेव ने जनरल वैद्य की हत्या कर दी थी। वर्ष 1992 में दोनों हत्यारों को फांसी की सजा दी गई।
महेश जोशी
महेश जोशी एक भारतीय राजनेता है। वे भारत के राजस्थान राज्य में जयपुर लोक सभा निर्वाचन क्षेत्र से सांसद थे। महेश जोशी वर्तमान में 15 वी राजस्थान विधानसभा के सदस्य हैं। राजस्थान सरकार में वे कैबिनेट मंत्री है एवम जन स्वास्थ्य अभियांत्रिकी विभाग एवं भूजल विभाग के मंत्री हैं
दाता गंज बख्श
दाता गंज बख्श अली हजवेरी (Persian/Punjabi: , (Persian/Urdu: ), ()(Daata Ganj Bakhsh) ग्यारहवीं सदी में एक सूफी और विद्वान थे।